63 
geol. og geogr. Undersøgelse, at Professor Lange har paataget sig 
det her foreliggende meget betydelige Arbejde, der bestaar af et 
Tillæg til den for 7 Aar siden udgivne første Del af Grønlands 
Flora og af en grønlandsk Musciné-Flora. 
Det nævnte Tillæg, som omfatter Fanerogamerne og Karspore- 
planterne, er meget betydeligt (Pg. 233—308) og skyldes væsentlig 
de talrige danske Expeditioner, der ere foretagne under den grøn- 
landske Undersøgelseskommissions Auspicier. Paa disse Expedi- 
tioner ere de botaniske Samlinger bragte tilveje af Docent Kornerup, 
Assistent Steenstrup, Cand. polyt. Petersen, Cand. polyt. Sylow, 
Orlogs-Kaptain Jensen, Cand. med. S. Hansen, Stud. mag. Eberlin, 
Cand. Knutzon, Professor Warming, Cand. phil. Holm, Cand. mag. 
Kolderup-Rosenvinge, Cand. Ussing og Lieutenanterne i Flaaden 
Ryder og Bloch. Ogsaa Svenskerne have givet væsentlige Bidrag, 
navnlig hjembragte Dr. Berlin og Dr. Nathorst betydelige Sam- 
linger fra den af Friherre Nordenskjåld i 1883 ledede Expedition. 
Som Resultat af disse Expeditioner maa fremhæves en Forø- 
gelse af Grønlands Fanerogamflora med 29 Arter og et mindst 
ligesaa stort Antal Varieteter, samt en stor Mængde nye Voxe- 
steder for sjældnere Arter, hvilket i Forening med en omhyggelig 
Iagttagelse over Arternes Udbredelse i horizontal og vertikal Ret- 
ning har ydet værdifulde Bidrag til Kundskaben om Grønlands 
plantegeografiske Forhold. Det hele Artsantal af Fanerogamer og 
Karkryptogamer er efter vor nuværende Kjendskab 395. 
Skjønt en Strækning af flere Bredegrader af Østgrønland 
endnu er fuldkommen uundersøgt, have dog den svenske Expe- 
dition i 1883 og Orlogskaptein Holms Togt i 1883—85 udvidet 
Kundskaben om disse Egnes Flora betydeligt, idet dels fiere Arter 
ere fundne, som hidtil kun vare bekjendte fra Vestgrønland, dels 
for andre Arters Vedkommende Sandsynlighed for deres Ikke- 
Tilstedeværelse i Østgrønland er forøget. I hvert Fald er man 
nogenlunde i Stand til, af hvad der er bekjendt om Vegetations- 
forholdene i det østlige Grønland S. for Polarkredsen, at danne 
sig en i de store Træk ret paalidelig Forestilling om Forholdet 
til Vestgrønlands Flora, et Forhold, der bestaar deri, at Østgrøn- 
lands fanerogame Vegetation er ikke liden fattigere end Vest- 
grønlands paa de samme Bredegrader. 
Den anden, ligeledes meget betydelige Del (Pg. 309—426) af 
dette Værk, som er forfattet af Professor Lange og Provisor 
C. Jensen i Forening, støtter sig foruden paa det ovennævnte 
siden 1876 indvundne Materiale, tillige og for største Delen paa 
de af Professor Berggren i 1870 og af J. Vahl i Aarene 1828—36 
i Grønland tilvejebragte Samlinger, hvortil endnu kommer de af 
Wormskjold i 1813, af Raben i 1823, af Graah i 1829—30 og af 
Grønlands - Inspektørerne Holbøll, Olrik og Rink o. A. samlede 
Muscineer. 
Bearbejdelsen af dette ved forskjellige Samlere tilvejebragte 
Materiale har, sammenlagte med, hvad der tidligere var publiceret, 
givet som Resultat, at det for Øjeblikket kjendte Antal af grøn- 
landske Muscineer er 330, nemlig 254 Bryaceer, (hvoraf dog 6 ere 
tvivlsomme), 14 Sphagnaceer og 62 Hepaticæ. 
Sluttelig gives en Sammenligning mellem Grønlands og nogle 
andre Egnes Musciné-Floraer. Saaledes har Grønland 190 Arter 
tilfælles med Spidsbergen, Beeren-Eiland og Novaja Zemlia, medens 
disse Øer have 26 Arter, som ikke findes i Grønland. Island og 
Grønland have 179 Arter tilfælles, medens 93 islandske Arter ikke 
ere fundne i Grønland. 
